หม่อมเต่า ไม่ยอม ให้ต่างด้าวมีสิทธิเหนือไทย
แฉ ทรัมป์ เน้นทําธุรกิจ วันแรกจนถึงวันสุดท้าย ฝ่ายค้านขอให้รีบเจรจา,จุรินทร์ ชี้สหรัฐฯตัดจีเอสพี ไม่เกี่ยวไทยแบน 3 สารเคมีเกษตร ยอมรับจากนี้ไปหากไทยจะส่งออกสินค้าไปสหรัฐฯ ต้องเสียภาษีนำเข้า 1,800 ล้านเหรียญฯ ขณะที่ สนค.ยืนยันสหรัฐฯ ตัดจีเอสพีสินค้าไทยบางรายการ ทำให้มูลค่าส่งออกปี 2563 หายไปแค่ 32.8 ล้านเหรียญฯ หรือร้อยละ 0.01 ของการส่งออกรวมของไทย ด้าน หม่อมเต่า ยันไทยคุ้มครองสิทธิแรงงานอิงหลักสากล ตามมาตรฐานไทย จวกมะกันแบนสินค้าไทยเป็นเรื่องไม่ปกติ แขวะไม่มีใครมอง ทรัมป์ นิสัยดี เพราะเอาแต่ทำธุรกิจ,หลังจากผู้นำสหรัฐอเมริกา ประธานาธิบดี โดนัลด์ ทรัมป์ ช็อกไทยด้วยการให้สำนักงานผู้แทนการค้าสหรัฐฯ (USTR) ประกาศตัดสิทธิพิเศษทางภาษีศุลกากรทางการค้า (จีเอสพี) สินค้าไทยหลายรายการ โดยอ้างเหตุไทยไม่ได้ดำเนินมาตรการส่งเสริมแรงงานให้สามารถเลี้ยงชีพได้ตามสิทธิแรงงานสากล จนทำให้ภาคส่งออกไทยอาจสูญรายได้หลายหมื่นล้านบาท ซึ่งต่อมามีการเชื่อมโยงว่านี่อาจเป็นการตอบโต้ที่ไทยมีมติแบน 3 สารเคมีทางการเกษตรของบริษัทเคมีภัณฑ์เกษตรยักษ์ใหญ่ของสหรัฐฯ,แบกภาษีเพิ่ม 1.8 พันล้านบาท,ต่อมาเมื่อวันที่ 27 ต.ค. นายจุรินทร์ ลักษณวิศิษฏ์ รมว.พาณิชย์ กล่าวถึงกรณีเรื่องนี้ว่า ปัจจุบันสหรัฐฯให้จีเอสพีที่ส่งออกสินค้าไทยไปยังสหรัฐฯ รวมทั้งหมดราคา 1,800 ล้านเหรียญสหรัฐฯ แต่ไทยไม่ได้ใช้สิทธิเต็มตามจำนวนที่ได้รับ และใช้สิทธิเพียง 1,300 ล้านเหรียญสหรัฐฯ ประเด็นของการตัดจีเอสพี ก็คือต่อไปนี้สินค้าไทยที่ส่งออกไปยังสหรัฐฯ จำนวนยอดขายรวมกัน 1,300 ล้านเหรียญสหรัฐฯ ก็จะต้องเสียภาษีนำเข้าของสหรัฐฯ จากเดิมที่ไม่ต้องเสียภาษี ประมาณร้อยละ 4-5 โดยประมาณ จึงหมายความว่าต่อไปนี้สินค้าไทยที่จะส่งไปขายสหรัฐฯ ต้องมีภาระภาษีแทนที่จะไม่ต้องจ่ายภาษี โดยเมื่อคำนวณแล้วคิดเป็นมูลค่า 1,500-1,800 ล้านบาท,เล็งขอให้สหรัฐฯทบทวน,นายจุรินทร์กล่าวว่า การถูกตัดจีเอสพีครั้งนี้ ฝ่ายไทยยังสามารถที่จะอุทธรณ์หรือขอให้สหรัฐฯ ทบทวนใหม่ได้ ซึ่งหลายๆครั้งที่ผ่านมา เช่นปีที่ผ่านมา สหรัฐฯก็ทบทวนรายการสินค้าคืนมาให้ฝ่ายไทยรวม 7 รายการ ดังนั้นในปีนี้ไทยก็จะยื่นขอให้สหรัฐฯ ทบทวนเรื่องดังกล่าวอีกครั้งหนึ่ง แต่ถ้าสหรัฐฯไม่ทบทวนถือว่าเป็นอำนาจของสหรัฐฯเช่นกัน และการตัดจีเอสพีของสหรัฐฯ ไม่เกี่ยวข้องกับการที่ประเทศไทยประกาศแบน 3 สารเคมีทางการเกษตรแต่อย่างใด,คาดกระทบส่งออกร้อยละ 0.01,ด้านนางสาวพิมพ์ชนก วอนขอพร ผู้อำนวยการสำนักงานนโยบายและยุทธศาสตร์การค้า (สนค.) กระทรวงพาณิชย์ เปิดเผยถึงกรณีที่สหรัฐฯ ประกาศจะตัดสิทธิพิเศษทางภาษีศุลกากรทางการค้า (จีเอสพี) ที่เคยให้ประเทศไทยในบางรายการ และจะมีผลในอีก 6 เดือนข้างหน้าว่า การส่งออกไทยจะได้รับ ผลกระทบประมาณร้อยละ 0.01 คิดเป็นมูลค่า 28.8-32.8 ล้านเหรียญสหรัฐฯ ของการส่งออกรวมของไทยเฉลี่ยรายปี โดยมีสินค้าบางรายการที่ใช้สิทธิมากและอาจได้รับผลกระทบมากกว่ารายการอื่น เพราะผู้ส่งออกใช้สิทธิส่งออกไปสหรัฐฯ ภายใต้จีเอสพี มากกว่าร้อยละ 50 และส่วนแบ่งตลาดต่ำกว่าร้อยละ 10,เปิดชื่อกลุ่มสินค้าที่กระทบมากสุด,ผอ.สนค.ยังให้ข้อมูลด้วยว่า กลุ่มสินค้าที่คาดว่าจะได้รับผลกระทบมากที่สุด ได้แก่ คอนโซล โต๊ะและฐานรองอื่นๆที่ติดตั้งด้วยเครื่องอุปกรณ์, รถจักรยานยนต์, แว่นสายตาหรือแว่นกันลม/กันฝุ่น, หลอดหรือท่ออ่อนทำจากรางวัลแคไนซ์, อ่างล้างหน้า, เครื่องสูบของเหลว, สารเคลือบผิว Epoxy Resin, เครื่องสูบลมหรือสูบสุญญากาศ, อาหารปรุงแต่งที่ทำจากธัญพืช และยางนอกชนิดอัดลม หากไทยสามารถกระจายความเสี่ยงส่งออกสินค้าที่ถูกตัดสิทธิไปยังตลาดอื่นๆได้ จะช่วยผลลดกระทบต่อการส่งออกไทยได้ การถูกตัดสิทธิดังกล่าว ทำให้ต้นทุนส่งออกของไทยเพิ่มขึ้น 50.33 ล้านเหรียญสหรัฐฯ เพราะสินค้าไทยกลุ่มนี้จะถูกเก็บภาษีนำเข้าสูงขึ้นโดยเฉลี่ยร้อยละ 4.5 แต่จะกระทบต่อการส่งออกไทยอย่างจำกัด โดยอัตราภาษีที่สูงขึ้นอาจทำให้มูลค่าการส่งออกไปสหรัฐฯ สำหรับสินค้ากลุ่มที่โดนตัดสิทธิในปี 63 ลดลงมูลค่า 28.8-32.8 ล้านเหรียญฯ หรือ 0.01 ของ มูลค่าการส่งออกรวมของไทย,ตัดสิทธิสินค้าไทย 573 รายการ,ทั้งนี้ สหรัฐฯประกาศเมื่อวันที่ 25 ต.ค.ที่ผ่านมา ตัดสิทธิจีเอสพีประเทศไทย ภายหลังจากการพิจารณาทบทวนการให้สิทธิเป็นรายประเทศ (Country Review) โดยตัดสิทธิสินค้าไทย 573 รายการ หรือร้อยละ 40 ของจำนวนสินค้าที่ไทยใช้สิทธิเมื่อปีที่ผ่านมา รวม 1,485 รายการ มีผลบังคับใช้วันที่ 25 เม.ย.2563 และคืนสิทธิให้ไทย 7 รายการ โดยในปีที่ผ่านมา ประเทศไทยใช้สิทธิส่งออกสินค้าไปสหรัฐฯเพียง 355 รายการ จากรายการที่จะถูกตัดสิทธิ 573 รายการ มูลค่า 1,279.8 ล้านเหรียญฯ และมีอัตราการใช้สิทธิเฉลี่ยร้อยละ 66.7 เช่น อาหารทะเลแปรรูป, พาสต้า, ถั่วชนิดต่างๆ, แยมผลไม้, น้ำผลไม้, ซอสถั่วเหลือง, เคมีภัณฑ์, อุปกรณ์เครื่องครัวและของใช้ในบ้าน, มอเตอร์ไฟฟ้า, เหล็กแผ่นและสเตนเลส, เครื่องดนตรี และอุปกรณ์ตกปลา,ไทยยูเนี่ยนยันไม่กระทบธุรกิจ,นายธีรพงศ์ จันศิริ ประธานเจ้าหน้าที่บริหาร บริษัท ไทยยูเนี่ยน กรุ๊ป จำกัด (มหาชน) ในฐานะผู้ส่งออกอาหารทะเลรายใหญ่ กล่าวว่า มาตรการดังกล่าวจะส่งผลกระทบให้ภาษีนำเข้าของสินค้าบางรายการที่ไทยส่งออกไปยังสหรัฐฯปรับตัวสูงขึ้น และยืนยันว่าไม่มีผลกระทบกับการดำเนินงานของบริษัทฯ เนื่องจากสินค้าอาหารทะเลหรืออาหารสัตว์ที่บริษัทฯ จำหน่ายในประเทศสหรัฐฯ ไม่ได้อยู่ภายใต้จีเอสพี จึงไม่มีผลกระทบต่อการดำเนินธุรกิจของกลุ่มบริษัทฯ ทั้งนี้ บริษัทฯยังคงมุ่งมั่นทำงานกับรัฐบาลต่างๆทั่วโลก เพื่อปรับปรุงเรื่องสิทธิแรงงานในห่วงโซ่อุปทานระดับโลก โดยปี 2558 บริษัทฯประกาศกลยุทธ์ด้านความยั่งยืน หรือ SeaChange® ซึ่งเป็นการรวบรวมแนวคิดริเริ่มต่างๆ มีวัตถุประสงค์เพื่อผลักดันและสร้างความเปลี่ยนแปลงในเชิงบวกในอุตสาหกรรมประมงทั่วโลก และหนึ่งในเสาหลักสำคัญของ SeaChange® คือความมุ่งมั่นในเรื่องสิทธิแรงงาน โดยแรงงานของเราต้องมีการจ้างงานที่ปลอดภัย ถูกกฎหมาย และมีเสรีภาพในการเลือกงานตลอด ทั้งห่วงโซ่อุปทานขององค์กร สอดคล้องกับเป้าหมายของบริษัทฯ ที่มุ่งมั่นจะเป็นผู้นำทางด้านอาหารทะเล ที่น่าเชื่อถือที่สุดระดับโลก,หม่อมเต่า ถกด่วนบิ๊ก ก.แรงงาน,ส่วนที่กระทรวงแรงงาน ช่วงบ่ายวันเดียวกัน ม.ร.ว.จัตุมงคล โสณกุล รมว.แรงงาน ประชุมร่วมกับนายสุทธิ สุโกศล ปลัดกระทรวงแรงงาน และผู้บริหารระดับสูงถึงกรณีที่สหรัฐฯตัดสิทธิพิเศษภาษีศุลกากรสินค้า (จีเอสพี) ของไทยในอีก 6 เดือน โดยอ้างว่าไทยไม่สามารถแก้ปัญหาแรงงานให้เป็นไปตามหลักสากล ซึ่งหลังจากใช้เวลาประชุมราว 45 นาที ม.ร.ว.จัตุมงคลได้ออกมาให้สัมภาษณ์สื่อมวลชนว่า การประชุมครั้งนี้เป็นการพูดคุยกันในส่วนของกระทรวงแรงงานว่าจะดำเนินการอย่างไร เพราะเป็นเรื่องใหญ่ มีความเกี่ยวข้องกับประโยชน์หลายฝ่าย หลายกระทรวง ทั้งกระทรวงพาณิชย์ กระทรวงแรงงาน และกระทรวงเกษตรและสหกรณ์ ต้องรอท่าทีกระทรวงพาณิชย์จะแถลงด้วย หากอยากให้กระทรวงแรงงานเข้าร่วมก็ยินดี ในส่วนของกระทรวงแรงงานต้องทำในส่วนของตัวเอง โดยกฎหมายที่เกี่ยวข้องก็เป็นมาตรฐานของไทย,ให้สิทธิต่างด้าวมากกว่าคนไทยไม่ได้,ม.ร.ว.จัตุมงคลกล่าวว่า ไทยคงไม่สามารถไปยกเอากฎหมายสากลมาแปลใช้ได้เลย ต้องมีกฎหมายที่สอดคล้องกับบริบทของไทย ทั้งสภาพเศรษฐกิจ นายจ้าง และสภาพของคนไทยเอง แน่นอนว่าแรงงานต่างด้าวที่เข้ามาทำงานในประเทศไทย ก็ได้สิทธิต่างๆ แต่ไม่ว่าจะอย่างไรก็ต้องไม่ได้มากไปกว่าคนไทยเอง แต่ที่สหรัฐฯขอมาเกือบจะเป็นอย่างนั้น คนต่างด้าวที่อยู่เมืองไทยจะได้สิทธิมากกว่าคนไทยคิดว่าคงเป็นเรื่องไม่เหมาะสม เช่น การตั้งสหภาพแรงงานแบบรวมอุตสาหกรรม ซึ่งจะมีการรวมตัวกันเป็นล้านคน มีอำนาจการต่อรองสูง คงทำไม่ได้ เชื่อว่าไม่มีประเทศไหนที่ยกเอามาตรฐานสากลมาแปลใช้กับแรงงานในประเทศของตนเองหมดเลย ต่างก็ออกกฎหมายที่เหมาะสมกับสภาพสังคม ประเทศของตัวเองทั้งนั้น ส่วนร่างแก้ พ.ร.บ.แรงงาน สัมพันธ์ ก็กำลังดูอยู่ แต่เกิดเรื่องนี้ขึ้นก่อน,เตรียมคุยคนในสถานทูตสหรัฐฯ,ผู้สื่อข่าวถามว่า มีการตั้งข้อสังเกตว่าเป็นเพราะไทยยังไม่ได้รับรองอนุสัญญาองค์กรแรงงานระหว่างประเทศ (ILO) ฉบับที่ 87 ว่าด้วยการรวมตัว และ 98 ว่าด้วยการเจรจาต่อรอง ม.ร.ว.จัตุมงคลกล่าวว่า เรื่องนี้ก็ส่วนหนึ่ง แต่ก็มีคนคิดถึงเรื่องอื่นด้วย เราคิดว่าเป็นเรื่องนั้น แต่เราไม่ได้คิดจะรับ เพราะเป็นมาตรฐานสากล เราต้องเอามาตรฐานของเรา แต่ทุกเรื่องทางกระทรวงแรงงานดำเนินการมาตลอด บางเรื่องก็เรียบร้อย บางเรื่องก็ค้างอยู่ แต่ต้องดำเนินการต่อ ซึ่งต้องพูดกับคนในสถานทูตอเมริกาที่พูดกันรู้เรื่อง คนที่ทำงาน เมื่อคนทำงานรู้และเชื่อว่าได้เท่านี้เขาจะไปคุยกับนายของเขาเอง ซึ่งตนจะไปเองเพราะเรื่องนี้ไม่ใช่เรื่องปกติ,แขวะ ทรัมป์ เน้นทำธุรกิจมาก,เมื่อถามว่า เกี่ยวกับการที่ประเทศไทยมีมติยกเลิกการใช้สารเคมีอันตรายในภาคเกษตรหรือไม่ เพราะสหรัฐฯท้วงติงให้ไทยต้องทบทวน รมว.แรงงาน กล่าวว่า เราต่างก็รู้เท่ากัน เพราะตนไม่ได้นั่งในห้องประชุม เขาทำเรื่องมาอย่างนี้ แต่ที่เห็นชัดๆคงไม่มีใครว่าประธานาธิบดีทรัมป์นิสัยดี เขามาสายธุรกิจ เป็นประธานาธิบดีคนแรก ซึ่งไม่เคยเล่นการเมืองของสหรัฐฯ เป็นนักธุรกิจมาตั้งแต่วันแรกจนวันสุดท้าย และวันนี้เป็นประธานาธิบดี ตนว่าเขาก็ยังทำธุรกิจอยู่เยอะ ถูกโจมตียับเหมือนกัน แล้ววิธีกระบวนการค่อนข้างเป็นแบบนั้น,โวแก้ปัญหาแรงงานเยอะแยะ,ม.ร.ว.จัตุมงคลกล่าวอีกด้วยว่า ที่ผ่านมาไทยให้ความสำคัญในการดูแลแรงงานบนพื้นฐานของหลักสิทธิมนุษยชน ทำให้ไทยอยู่ในระดับความสำเร็จมากของสถานการณ์การขจัดการใช้แรงงานเด็กในรูปแบบที่เลวร้ายที่สุดในปี 2560 เป็นปีที่ 2 ติดต่อกัน และยังได้ปรับสถานการณ์ปราบปรามการค้ามนุษย์จาก Tier 2 Watch List มาเป็นระดับ Tier 2 สหภาพยุโรป หรืออียู ประกาศปลดใบเหลืองไอยูยู การรับรองอนุสัญญาฯ ต่อไอแอลโอ ได้ให้สัตยาบันพิธีสารส่วนเสริมปี ค.ศ.2014 ส่วนเสริมอนุสัญญาองค์การแรงงานระหว่างประเทศ ฉบับที่ 29 ว่าด้วยแรงงานบังคับ ค.ศ.1930 รวมทั้งการยื่นจดทะเบียนให้สัตยาบันอนุสัญญาไอแอลโอ ฉบับที่ 188 ว่าด้วยการคุ้มครองแรงงานภาคประมง ค.ศ.2007 โดยจะมีผลบังคับใช้ในวันที่ 18 พ.ย.นี้,ผู้แทนค้าการฯ เคยมาคุยแล้ว,ผู้สื่อข่าวรายงานว่า ก่อนที่สหรัฐฯ จะตัดจีเอสพีไทยนั้น เมื่อวันที่ 5 ก.พ.ที่ผ่านมา เจ้าหน้าที่สถาน เอกอัครราชทูตสหรัฐฯ ประจำประเทศไทยได้ขอเข้าพบ พล.ต.อ.อดุลย์ แสงสิงแก้ว รมว.แรงงาน ในขณะนั้น โดยได้มอบหมายให้ พล.ต.อ.อำนาจ อันอาตม์งาม ผู้ช่วย รมว.แรงงานในขณะนั้น หารือกับ Mr.Karl Ehlers ผู้ช่วยผู้แทนการค้าสหรัฐฯ ด้านกิจการเอเชียตะวันออกเฉียงใต้และแปซิฟิก Ms.Erin Nickerson รองที่ปรึกษาฝ่ายเศรษฐกิจ สถานเอกอัครราชทูตสหรัฐฯ ประจำประเทศไทย และคณะที่ได้เข้าพบเพื่อติดตามผลการดำเนินงานด้านคุ้มครองสิทธิแรงงานของไทยว่าอยู่ในเกณฑ์ที่สมควรได้รับจีเอสพีของสหรัฐฯต่อไปหรือไม่ โดยในปี 2561 มี 7 ประเทศที่ถูกทบทวนจีเอสพี คือ โบลิเวีย จอเจีย อิรัก ไทย และอุซเบกิสถาน ถูกทบทวนกรณีสิทธิแรงงาน เอกวาดอร์ กรณีไม่บังคับใช้คำชี้ขาดด้านการค้า อินโดนีเซีย เรื่องทรัพย์สินทางปัญญา ซึ่งจะมีการประกาศผลการทบทวนสิทธิช่วงเดือน ม.ค.-ก.พ.62 โดยท่าทีของสหรัฐฯ ประสงค์ให้ไทยเปิดตลาดเนื้อสุกร เครื่องในสุกรและให้ความสำคัญในกรณีสิทธิแรงงาน รวมทั้งข้อจำกัดในการจัดตั้งสหภาพแรงงานต่างด้าว และการจำกัดสิทธิการแสดงออก,รมต.ปชป.ดาหน้าอัดมะกัน,วันเดียวกัน เหล่านักการเมืองดาหน้าออกมาแสดงความคิดเห็นกรณีไทยถูกสหรัฐฯตัดจีเอสพีในครั้งนี้ โดยมองว่าเป็นการตอบโต้ที่ไทยมีมติแบน 3 สารเคมีทางการเกษตร อาทิ นายสาธิต ปิตุเตชะ รมช.สาธารณสุข ให้สัมภาษณ์ที่ อ.เกาะลันตา จ.กระบี่ ว่า เป็นสิทธิของรัฐบาลสหรัฐฯ แต่กระทรวงสาธารณสุขมีสิทธิในการตัดสินใจในบางเรื่องที่เป็นสุขภาพของคนไทย เช่นเดียวกับนายอลงกรณ์ พลบุตร ที่ปรึกษา รมว.เกษตรฯ โพสต์เฟซบุ๊ก วิเคราะห์ 3 สาเหตุกรณีสหรัฐฯตัดจีเอสพีไทย โดยอ้างเรื่องปัญหาแรงงานน่าจะเป็นข้ออ้างหาเหตุมากกว่า เพราะก่อนหน้านี้สหรัฐฯได้ยกฐานะไทยจากเทียร์ 3 เป็นเทียร์ 2 ทำให้พอประเมินได้ว่าสาเหตุหลักน่าจะเหลือแค่ 3 กรณี คือ 1.สินค้ากลุ่มที่ถูกยกเลิกสิทธิพิเศษทางภาษีมียอดส่งออกไปสหรัฐฯเกินพิกัดกติกาจีเอสพี 2.สหรัฐฯค้าขายสู้ไม่ได้ เสียเปรียบดุลการค้าไทยหลายแสนล้าน และ 3.สหรัฐฯต้องการใช้การตัดสิทธิพิเศษจีเอสพีเพื่อต่อรองแลกเปลี่ยนผลประโยชน์แบบหมูไปไก่มา เช่น การขอให้ไทยเปิดให้นำเข้าเนื้อหมูที่ใช้สารเร่งเนื้อแดงจากสหรัฐฯ หรือขอให้ไทยทบทวนการแบนสารพิษไกลโฟเซต เพราะกระทบผลประโยชน์ของบริษัทอเมริกัน ซึ่งเป็นเหตุผลหลังสุดคงยากที่ทางการไทยจะยอมอ่อนข้อเพราะเป็นเรื่องสุขภาพของคนไทย,จวกรัฐบาลไม่บอกความจริง ปชช.,ฟากพรรคเพื่อไทยก็ออกตำหนิการบริหารงานของรัฐบาล พล.อ.ประยุทธ์ จันทร์โอชา อาทิ ร.ท.หญิง สุณิสา ทิวากรดำรง รองโฆษกพรรคเพื่อไทย ที่ระบุว่า การแบน 3 สารเคมีทางการเกษตร ไม่ใช่เหตุผลหลักที่ทำให้สหรัฐฯตัดสิทธิพิเศษภาษีศุลกากรสินค้า (จีเอสพี) ของสินค้าไทย เพราะรัฐบาลสหรัฐฯทบทวนการตัดจีเอสพีของไทย และประเทศกำลังพัฒนาอื่นๆ มาเป็นปีแล้ว เพราะมีความเชื่อว่าจีนหันมาผลิตสินค้าในประเทศอาเซียนที่ได้รับสิทธิพิเศษด้านภาษีจากสหรัฐฯ แล้วส่งไปขายที่สหรัฐฯ โดยใช้อาเซียนเป็นทางผ่าน ทั้งที่จีนและสหรัฐฯทำสงครามการค้ากันอยู่ และรัฐบาลรู้ตัวล่วงหน้านานแล้วว่าจะถูกตัดจีเอสพี ซึ่งจะทำให้ต้นทุนสินค้าบางรายการสูงขึ้นจนแข่งขันยาก และสินค้าที่ถูกตัดจีเอสพีถือเป็นปริมาณน้อยเมื่อเทียบกับมูลค่าการส่งออกทั้งหมดไปยังสหรัฐฯ ยังอยู่ในวิสัยที่รัฐบาลจะใช้เวทีเจรจาแก้ปัญหาได้โดยไม่ต้องกระทบความสัมพันธ์ระหว่างประเทศ โดยคนที่ควรถูกตำหนิมากที่สุดในเรื่องนี้คือรัฐบาลที่ไม่สามารถแก้ปัญหาการคุ้มครองสิทธิผู้ใช้แรงงานให้เป็นไปตามมาตรฐานสากลได้ ทำให้ไทยต้องเสียประโยชน์ทางการค้า และรัฐบาลไม่เคยบอกความจริงเรื่องนี้กับคนไทย จึงทำให้สังคมตื่นตระหนกและโยงเรื่องนี้กับการแบน 3 สารพิษ เพราะเป็นข่าวที่เกิดขึ้นในเวลาไล่เลี่ยกัน,จี้รัฐบาลเร่งเจรจากับสหรัฐฯ,เช่นเดียวกับ น.ส.จิราพร สินธุไพร ส.ส.ร้อยเอ็ด ระบุว่า รัฐบาล พล.อ.ประยุทธ์ทราบถึงความเป็นไปได้ที่ไทยจะถูกระงับสิทธิจีเอสพี ตั้งแต่เป็นรัฐบาล คสช.แต่กลับไม่แจ้งให้ผู้ประกอบการทราบอย่างทั่วถึง ไม่ศึกษาผลกระทบ และเตรียมมาตรการบรรเทาปัญหาที่จะเกิดขึ้นอย่างเป็นระบบ แสดงให้เห็นว่า รัฐบาลไร้ประสิทธิภาพ ผลงานเดียวที่รัฐบาลเจรจาสำเร็จคือการสั่งซื้ออาวุธจากสหรัฐฯ ขณะที่นายพิชัย นริพทะพันธุ์ อดีต รมว.พลังงาน มองผลกระทบเรื่องนี้ว่า หากสินค้าไทยถูกตัดสิทธิจีเอสพี สินค้าจากไทยจะต้องเสียภาษีเต็มตามอัตราทำให้แข่งขันประเทศคู่แข่งที่ได้รับสิทธิจีเอสพีได้ยาก นอกจากนี้การถูกตัดสิทธิจีเอสพีจะทำให้การลงทุนในสินค้าหมวดหมู่ดังกล่าวลดลง จะมีการย้ายฐานการผลิตออกจากไทย เพื่อไปลงทุนในประเทศที่ยังคงได้รับสิทธิจีเอสพีอยู่ ดังนั้นจึงอยากให้รัฐบาลได้เร่งแก้ไขปัญหา และเร่งเจรจากับสหรัฐฯเพื่อแก้ปัญหาดังกล่าว,จ่อออกกฎกระทรวงแบนสารพิษ,สำหรับความคืบหน้าการแบน 3 สารเคมีทางการเกษตร คือ พาราควอต คลอร์ไพริฟอส และไกลโฟเซต ตามมติคณะกรรมการวัตถุอันตรายนั้น น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า รัฐบาลโดยนายอนุทิน ชาญวีรกูล รองนายกฯและ รมว.สาธารณสุข ขอบคุณคณะกรรมการวัตถุอันตรายที่มีมติปรับวัตถุอันตราย 3 ชนิด สอดคล้องกับที่กระทรวงสาธารณสุขรับนโยบายในเรื่องดังกล่าวจาก พล.อ.ประยุทธ์ จันทร์โอชา นายกฯและ รมว.กลาโหม ที่ให้คำนึงถึงสุขภาพของประชาชนเป็นลำดับแรก อย่างไรก็ตาม หลังจากนี้จะมีการเปิดรับฟังความคิดเห็นของประชาชนอย่างครบถ้วนในทุกมิติ ไม่ว่าจะเป็นฝ่ายที่เห็นด้วย หรือไม่เห็นด้วย รวมถึงรับฟังข้อเสนอแนะว่าเมื่อแบนการใช้สารเคมี 3 ชนิดแล้ว จะมีการทดแทนอย่างไร เพื่อไม่ให้กระทบต่อวิถีชีวิตของเกษตรกร พร้อมกันนี้ กระทรวงเกษตรและสหกรณ์ (กษ.) จะออกกฎกระทรวงว่าด้วยการปรับวัตถุอันตราย 3 ชนิดดังกล่าว จากวัตถุอันตรายชนิดที่ 3 ให้เป็นวัตถุอันตรายชนิดที่ 4 ห้ามผลิต นำเข้า ส่งออกและมีไว้ครอบครอง เพื่อให้มีผลบังคับใช้ต่อไป,แนะเสริมภูมิเกษตรกรรู้ทันสารเคมี,ขณะที่คุณหญิงสุดารัตน์ เกยุราพันธุ์ ประธานยุทธศาสตร์พรรคเพื่อไทย โพสต์เฟซบุ๊กระบุว่า เห็นด้วยกับการยกเลิกใช้สารเคมีทางการเกษตรที่เป็นอันตรายต่อสุขภาพผู้บริโภคและเกษตรกร แต่ต้องทำควบคู่กับมาตรการช่วยเหลือเกษตรกรด้วย โดยสิ่งที่รัฐต้องเร่งทำคือ การสนับสนุนทุนใช้เครื่องมือทางการเกษตรและสารอินทรีย์กำจัดศัตรูพืช การให้ ความรู้ทั้งแบบภูมิปัญญาไทยและเทคโนโลยีใหม่ๆ และให้ความรู้เกษตรกรเข้าใจการใช้สารเคมีทุกตัว
จุรินทร์ ชี้สหรัฐฯตัดจีเอสพี ไม่เกี่ยวไทยแบน 3 สารเคมีเกษตร ยอมรับจากนี้ไปหากไทยจะส่งออกสินค้าไปสหรัฐฯ ต้องเสียภาษีนำเข้า 1,800 ล้านเหรียญฯ 
หม่อมเต่า,จุรินทร์ ลักษณวิศิษฏ์,ข่าวหน้า1,จัตุมงคล โสณกุล,ต่างด้าว,ประยุทธ์ จันทร์โอชา,ภาษี